Chalifos tarptautinis stadionas
Chalifos tarptautinis stadionas (arab. ستاد خليفة الدولي = Istād Ḫalīfa ad-duwalī) – daugiaufunkcis stadionas Kataro sostinėje Dohoje, įeina į Dohos sportinį kompleksą Aspire Zone. Stadione namų rungtynes paprastai žaidžia Kataro vyrų futbolo rinktinė. Stadionas atidarytas 1976 m. ir pavadintas tuomečio Kataro emyro Chalifo bin Hamado al Tanio garbei. 2005 m. stadionas pilnai perstatytas prieš 2006 m. Azijos žaidynes, talpa padidinta nuo 20 iki 40 tūkst. Vakarinėje pusėje pastatytas didelis arkinis stogas. Stadionas naudojamas ne tik futbolo, bet ir lengvosios atletikos ir kitoms rungtims. Nuo 1997 m. jame vyksta Kataro Super Grand Prix varžybos.